ROMÂNIA
JUDEȚUL BUZĂU
MUNICIPIUL  BUZĂU
-CONSILIUL  LOCAL-



H O T Ă R Â R E
privind reorganizarea Comisiei Tehnico-Economice 
la nivelul UAT Municipiul Buzău


      Consiliul Local al Municipiului Buzău, județul Buzău, întrunit în sedință ordinară;
      Având în vedere :
 - referatul de aprobare al primarului municipiului Buzău, înregistrat sub numărul 422/CLM/14.12.2020 prin care se propune reconstituirea Comisiei Tehnico-Economice a Consiliului Local al Municipiului Buzău;
        - raportul Serviciu Investiții, Programe/Proiecte cu Finanțare Externă/Internă și Achiziții Publice nr. 136.138/14.12.2020;
- avizul Comisiei pentru amenajarea teritoriului, urbanism, administrarea domeniului public și privat al municipiului a Consiliului Local al Municipiului Buzău;
         - prevederile Legii nr. 10/1995, privind calitatea în construcții, republicată, cu modificările și completările ulterioare;
         - prevederile art. 45, alin. (1) din Legea nr. 273/2006 privind finanțele publice locale, cu modificările și completările ulterioare; 
          În temeiul art. 129, alin. (1), (2), lit. b) si alin. (4), lit. d), art. 139, alin. (1), alin (6), teza a II-a, coroborat cu art. 5, lit. ee), precum si art. 196, alin. (1),  lit. a) din O.U.G. nr. 57/2019 privind Codul administrativ, cu modificările și completările ulterioare, 
H O T Ă R Ă Ș T E:

  Art.1.(1) Se reorganizează Comisia Tehnico-Economică la nivelul UAT Municipiul Buzău, în următoarea componență:

Președinte :Ileana Bănucu-Director executiv-Direcția Tehnică
Membri: Vasile Murguleț - consilier, Consiliul Local al Municipiului Buzău, membru;
Aurelia Turcoman- șef Serviciu Investiții, Programe/Proiecte cu Finanțare Externă/Internă și Achiziții Publice, membru;
Rodica Cuza - șef Serviciu Evidență –Administrare Patrimoniu și Licitații , membru;
Dana Gogea - director executiv Direcția Finanțe Publice Locale, membru;
Olga Posedaru - consilier , membru;

Secretar : Ana Maria Dragu - consilier juridic, Serviciul Juridic și Contencios Administrativ , secretar.

(2) În cazul absenței președintelui Comisiei Tehnico-Economice (CTE), atribuțiile acestuia sunt îndeplinite de  consilier Olga Posedaru.

Art.2.- Hotărârea nr. 182/30.06.2017 a Consiliului Local al Municipiului Buzău își încetează aplicabilitatea.

Art.3.- Primarul municipiului Buzău, prin intermediul Serviciu Investiții, Programe/Proiecte cu Finanțare Externă/Internă și Achiziții Publice, precum și persoanele nominalizate la art.1 vor aduce la îndeplinire prevederile prezentei hotărâri.

PREŞEDINTE DE ŞEDINŢĂ,
consilier local Ionuț – Sorin Apostu




				                           CONTRASEMNEAZĂ:
SECRETARUL GENERAL AL MUNICIPIULUI BUZĂU, 
          Eduard Pistol










Buzău, 22 decembrie 2020    
Nr. 287


Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. (1), alin (6), teza a II-a, coroborat cu art. 5, lit. ee) din O.U.G. nr. 57/2019 privind Codul administrativ, cu modificările și completările ulteriore, cu un număr de 17 voturi pentru, 1 abţinere şi 4 voturi împotrivă, din numărul total de 22 consilieri în funcţie şi 22 consilieri prezenţi la şedinţă.  


ROMANIA
JUDETUL BUZAU
MUNICIPIUL BUZAU
- PRIMAR –
Nr. 422/CLM/14.12.2020




REFERAT  DE  APROBARE
la proiectul de hotărâre privind reorganizarea Comisiei Tehnico-Economice 
la nivelul UAT Municipiul Buzău


      
	Prin Hotărârea nr. 182/2017 a Consiliului Local al Municipiului Buzău a fost reorganizată Comisia Tehnico-Economică a Consiliului Local al Municipiului Buzău.
	Având în vedere faptul că de la adoptarea hotărârii și până în prezent s-au produs modificări de personal se impune reconstituirea acestei comisii, care potrivit  prevederilor art. 45, alin. (1) din Legea nr. 273/2006 privind finanțele publice locale, cu modificările și completările ulterioare va aviza documentațiile tehnico-economice pentru realizarea investițiilor atât de la bugetul local cât și cele finanțate din fonduri europene, anterior supunerii aprobării Consiliului Local al Municipiului Buzău. 
Având în vedere și raportul serviciului de specialitate s-a elaborat alăturatul proiect de hotarâre, în vederea adoptării de către plenul Consiliului Local al Municipiului Buzău în forma prezentată.


PRIMAR,
Constantin Toma










                                                   


ROMÂNIA
JUDEȚUL  BUZĂU
PRIMĂRIA MUNICIPIULUI BUZĂU
Serviciu Investiții, Programe/Proiecte cu Finanțare
Externă/Internă și Achiziții Publice
Nr. 136138/14.12 .2020
 




RAPORT  DE  SPECIALITATE
la proiectul de hotărâre privind reorganizarea Comisiei Tehnico-Economice 
la nivelul UAT Municipiul Buzău


In scopul îmbunătățirii calității deciziei referitoare la aprobarea documentațiilor tehnico–economice prevăzute în programele de investiții anuale, anexe la bugetul local, a portofoliului de proiecte în vederea depunerii de cererilor de finanțare cu fonduri structurale, este necesar, conform legislației în vigoare reconstituirea Comisia Tehnico-Economică (CTE) a Consiliului Local al Municipiului Buzău, organ consultativ, fără personalitate juridică, compusă din specialiști în domeniu atât membri ai Consiliului Local al Municipiului Buzău cât și din aparatul de specialitate al Primarului.
         Având în vedere că de la data ultimei reorganizări a comisiei și până în prezent s-au produs modificări în aparatul de specialitate al Primarului cât și în componența Consiliului Local se impune reconstituirea acestei comisii.
Comisia Tehnico - Economică va funcționa în conformitate cu Regulamentul său de organizare și funcționare, aprobat prin Hotărârea nr. 41/26.02.2009 a Consiliului Local al Municipiului Buzău. 
      
       
ȘEF SERVICIU,
Aurelia Turcoman



